Diari Oficial de la Generalitat Valenciana


Sumari del DOGV 549, del 18-03-1987 (1987/808396)

ORDRE de 3 de març de 1987, de la Conselleria d'Agricultura i Pesca, per la qual s'aprova el Pla d'Obres Territorials (segona part) de la Zona d'Ordenació d'Explotacions d'Els Serrans (València).
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/03/(4)/dof/vci/html**

### Dades del document

Número de DOGV
:   549

Data del DOGV
:   18-03-1987

Secció del DOGV
:   DISPOSICIONS GENERALS

Número del document
:   1987/808396


Data del document
:   03-03-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 3 de març de 1987, de la Conselleria d'Agricultura i Pesca, per la qual s'aprova el Pla d'Obres Territorials (segona part) de la zona d'Ordenació d'Explotacions dels Serrans (València).  
Per Reial Decret 3131/1982, de 15 d'octubre, s'aprovaren actuacions de reforma i desenvolupament agrari a la Zona d'Ordenació d'Explotacions Els Serrans (València). Per Ordre del Ministeri d'Agricultura, de 16 de novembre de 1983, s'aprovà el Pla d'Obres i Millores Territorials (primera part) de l'esmentada zona.   
Vist que la susdita Primera Part del Pla no contemplava totes les obres necessàries per complir les finalitats perseguides amb l'actuació a la zona, els Serveis Territorials a València d'aquesta Conselleria d'Agricultura i Pesca n'han redactat una segona part, tot complint així el que disposen els articles 82 i 129 de la Llei de Reforma i Desenvolupament Agrari de 12 de gener de 1973.   
Dita Segona part del Pla s'ha sotmès a l'aprovació d'aquesta Conselleria d'Agricultura i Pesca i es refereix a les obres següents: camins rurals, sondejos per a investigació d'aigües subterrànies, canalització i sanejaments, millora i creació de regadius i instal·lacions cooperatives.   
Examinat el susdit Pla, aquesta Conselleria considera que les obres que s'hi inclouen han estat classificades com cal, segons determina l'article 61 de l'esmentada Llei de Reforma i Desenvolupament Agrari, i que al mateix temps dites obres són convenients perquè s'obtinga de l'ordenació d'explotacions els majors beneficis per a la producció de la zona i per als agricultors i ramaders afectats.   
En atenció d'aquests motius i fent ús de les facultats que tinc atribuïdes,   
ORDENE:  
Article primer  
S'aprova el Pla d'Obres i Millores Territorials (segona part) de la zona d'ordenació d'explotacions dels Serrans (València).   
Article segon  
D'acord amb els articles 62, 65 i 70 de la Llei de Reforma i Desenvolupament Agrari, es considera que les obres de construcció de camins rurals, sondejos d'investigació d'aigües subterrànies, sanejaments i desguassos, quedaran classificades com a d'interés general, en el grup a) de l'article 61 de dita Llei, raó per la qual seran totalment subvencionades. Les altres obres incloses a la Segona Part del Pla queden classificades com a obres complementàries per a la zona, en el grup d) de dit article, i hom estableix per a aquestes els auxilis següents:   
Per a les obres de millora i creació de regadius nous, una subvenció del 40% i un acompte del 60% restant, reintegrable en un període de deu anys.   
Per a les obres d'instal·lacions cooperatives, una subvenció del 30% i un acompte del 70% restant, reintegrable en un període de deu anys.   
Les quantitats anticipades reportaran un interés del 4% anual, d'acord amb el que disposa l'article 74 de la Llei de Reforma i Desenvolupament Agrari.   
Article tercer  
Les obres hauran d'iniciar-se dins el termini que per a la sol·licitud de beneficis assenyala l'article 14 del Reial Decret 3131/1982, de 16 d'octubre, pel qual s'acordaren actuacions de reforma i desenvolupament agrari a la zona.   
DISPOSICIONS FINALS  
Primera  
La Direcció General de Desenvolupament Agrari d'aquesta Conselleria dictarà les normes pertinents per a la millor aplicació del que disposa aquesta Ordre.   
Segona  
Aquesta Ordre entrarà en vigor el dia de la publicació al Diari Oficial de la Generalitat Valenciana.   
València, 3 de març de 1987.   
El Conseller d'Agricultura i Pesca  
LLUIS FONT DE MORA I MONTESINOS


Còpia Permalink ELI